Imrabḍen iṛumyen ixedmen ugar deg umahil-agi n tira timawit. D nutni id inemhalen n FDB id yessufɣen aṭas n yidlisen n tsekla, syes-s iɛerḍen ad gzun ṭṭbiɛa d tuddsa iɣef tebna tmetti taqbaylit iɣer id-kecmen, syen imiren banen-d kra n yimnuda iqbayliyen i yuran ɣef tmeti d tsekla-nsen ad nebder Ben Sdira 1887, S.A.Boulifa 1904 ,M.Mameri 1980atg ,iswi-nsen d aḥereb d usaḥbiber ɣef tsekla-nsen, maca neḥsa aṭas n yiḍrisen-niḍen ɣlin di temda n tatut neɣ ur ttwajemɛen ara ar assa, ɣef waya i d- nerra lwelha-nneɣ ɣer unadi deg unnar ɣef yiwet n tewsit n tsekla taqbaylit timawit i yellan seg zik d wazal tesɛa deg tmeti taqbaylit ,tawsit-a d tamedyazt n n tyemmat, deg uzuzen d userqes d yisefra niḍen yeqqnen ɣer usejji n llufanat i yuɣen adeg s tehri deg wannar n usnulfu udyiz aqbur ,acku yes-sent i yessaweḍ umdan ad d-yini akk ayen yettḥulfu d wayen yettidir di tmeti-ines ,ladɣa tameṭṭut i rrant laɛwayed izarfan-is di rrif,armi ur tezmir ad ssali awal ,tettaf lebɣi-s deg usefru i d-temmal urfan d yiḥulfan-is .